
  Nr. 
                                                                                                                       AVIZAT,                                                                                                             
                                                                                                                                          COLEGIUL MEDICILOR
                                                                                                                                                           NEAMȚ
             ANUNȚ
   Având în vedere:
    OMS nr. 166/2023, modificat prin O.M.S. nr. 3305 / 2023 și prin O.M.S. nr. 112 / 2024, pentru aprobarea metodologiilor privind organizarea și desfășurarea concursurilor de ocupare a posturilor vacante și temporar vacante de medic, medic stomatolog, farmacist, biolog, biochimist și chimist din unitățile sanitare publice sau din Direcțiile de Sănătate Publică, precum și a funcțiilor de șef de secție, șef de laborator și șef de compartiment din unitățile sanitare fără paturi sau din direcțiile de sănătate publică, respective a funcției de farmacist șef în unitățile sanitare cu paturi coroborat cu HGR nr. 1336/2022 pentru aprobarea Regulamentului-Cadru privind organizarea și dezvoltarea carierei personalului contractual din sectorul bugetar plătit din fonduri publice;
     Ordinul nr. 1470/2011 pentru aprobarea criteriilor privind angajarea și promovarea în funcții, grade și trepte profesionale a personalului contractual din unitățile sanitare publice din sectorul sanitar;
    Procedura internă a Spitalului Județean de Urgență Piatra Neamț cu privire la organizarea si desfășurarea concursurilor de ocupare a posturilor vacante și temporar vacante de medic, medic stomatolog, farmacist, biolog, biochimist si chimist precum și a funcției de farmacist șef, aprobată de către manager;
         Prevederile Codului Muncii;
         Adresa C.J. Neamț 51/29434 din 18.08.2026/ Nr. Act (SRU45) 2232 din 25.08.2026, referatul S.J.U. Piatra  Neamț nr. 29006/05.08.2026,  H.C.D. S.J.U. Piatra Neamt nr. 35 din 13.08.2026.
   Spitalul Județean de Urgență Piatra Neamț organizează în data de 11.11.2026, ora 0900 concurs pentru ocuparea a 1 (un) post vacant cu normă întreagă de medic rezident anul V (S) – specialitatea obstetrică - ginecologie din cadrul secției OBSTETRICĂ - GINECOLOGIE: 
    1.  Condițiile generale de participare la concurs:

a) să aibă cetăţenia română, sau cetăţenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b)  să cunoască limba română, scris şi vorbit;

c)  are capacitate de muncă în conformitate cu prevederile Legii nr. 53/2003—Codul Muncii, republicată, cu  modificările și completările ulterioare;

d)  are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e)  îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;


f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;


g)  nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;


h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului National de date Genetice Judiciare, cu modificările ulterioare, pentru domeniile prevăzute la art. 35 alin.(1) lit.h).


 i) să aibă vârsta minimă reglementată de prevederile legale;
2.  Condiții specifice de participare la concurs: 
              Pentru posturile de medic rezident anul V:
                    - diplomă de medic sau diplomă de licență în medicină;
                    - carnet de rezidențiat;
                    - ordinul de confirmare medic rezident în specialitatea obstetrică - ginecologie.
 Concursul va consta în susținerea unei probe scrise și a unei probe clinice / practice;
            Calendarul desfășurării concursului:
          Dosarele de înscriere la concurs se depun la Compartimentul Resurse Umane al instituției până la data de 30.10.2026 ora 13.30.
         
Rezultatul selectării dosarelor de înscriere se afișează  pe pagina de internet a Spitalului – www.sjuneamt.ro și la avizierul unității în termen de două zile lucratoare de la expirarea termenului de depunere a dosarelor de concurs. Concomitent cu acesta se va afișa și rezultatul probei suplimentare de departajare (proba D).
          Proba scrisă va avea loc în data de 11.11.2026, ora 0900 la Spitalului Județean de Urgență Piatra Neamț (modificarea orei și locației desfășurării concursului se va afișa la avizierul unității și pe pagina de internet a Spitalului Județean de Urgență Piatra Neamț - www.sjuneamt.ro).


    Se pot prezenta la urmatoarea etapă a concursului numai candidații declarați admiși la etapa precedentă.


   Proba clinică / practică va avea loc in data de 16.11.2026, ora 0900 la Spitalului Județean de Urgență Piatra Neamț

   Comunicarea rezultatelor la fiecare probă a concursului se face  în termen de o zi lucrătoare de la data finalizării probei prin afișare la avizierul unității și pe pagina de internet a Spitalului Județean de Urgență Piatra Neamt - www.sjuneamt.ro.


   Contestațiile privind selecția dosarelor (proba A), proba suplimentară de departajare (proba D), rezultatul probei scrise (proba B) și rezultatul probei clinice / practice (proba C) se pot depune în termen de o zi lucrătoare de la data afișării rezultatului selecției dosarelor, probei suplimentare de departajare, rezultatului probei scrise și a rezultatului probei clinice / practice.

   Comunicarea rezultatelor la contestațiile depuse privind selecția dosarelor (proba A), proba suplimentară de departajare (proba D), rezultatul probei scrise (proba B) și a rezultatului probei clinice / practice (proba C) se face prin afișare la avizierul unității și pe pagina de internet a Spitalului Județean de Urgență Piatra Neamț - www.sjuneamt.ro în termen de o zi lucrătoare de la expirarea termenului de depunere a contestațiilor pentru fiecare probă.

     Dosarul de concurs va conține în mod obligatoriu următoarele documente:
a) formularul de înscriere la concurs, conform modelului prevăzut la Anexa nr. 3 – ORIGINAL;

b) carnetul de medic rezident si diploma de licenta – COPIE;  

c) certificatul de membru al organizației profesionale cu viza pe anul în curs - COPIE;

d) dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ori cele de la art. 39 alin. (1) lit. c) sau d) din Legea nr. 460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România – eliberat cu cel mult 3 luni anterior derulării concursului - ORIGINAL;
             e) acte doveditoare pentru calcularea punctajului prevăzut în Anexa nr. 3 din OMS nr.166 / 2023 (proba D) - COPIE;
       f) certificatul de cazier judiciar sau, după caz, extrasul de pe cazierul judiciar – eliberat cu cel mult 3 luni anterior derulării concursului - ORIGINAL;
         g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane - ORIGINAL;
       h) adeverinţa medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului - ORIGINAL;
        i) actul de identitate sau orice alt document care atestă identitatea, potrivit legii, aflate în termen de valabilitate - COPIE;
      j) certificatul de căsătorie sau alt document prin care s-a realizat schimbarea de nume, după caz - COPIE;
      k) curriculum vitae, model comun european - ORIGINAL.
      l) dovada plății taxei de concurs.
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al Ministrului Sănătății.
          Cuantumul taxei de concurs este de 150 lei și se va achita la caseria unității.
În cazul documentului prevăzut la lit. f), candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, anterior datei de susținere a probei scrise.
         Actele prevăzute la lit. b), c), e), i), j) vor fi prezentate și în original în vederea verificării conformității copiilor cu acestea.

 Candidații vor fi declarați admiși în funcție de punctajul final (media aritmetică a punctajelor obținute la proba scrisă (proba B) și proba clinică / practică (proba C).
         La punctaje egale are prioritate candidatul care a obținut punctajul cel mai mare la proba scrisă B, iar dacă egalitatea se menține, candidații aflați în aceasta situație vor fi departajați pe baza punctajului obținut la proba suplimentară de departajare (proba D).
           Încadrarea se face în termen de maxim 15 zile de la afișarea rezultatelor finale ale concursului.
        Perioada de probă este de 90 de zile calendaristice de la data încheierii contractului individual de muncă, conform prevederilor art. 31 din Codul Muncii.
           Alăturat anexăm bibliografia și tematica pentru concurs.
           Informații suplimentare se pot obține la Compartimentul Resurse Umane, B-dul Traian nr. 1-3, tel. 0233.214625 și pe pagina de internet a Spitalului - www.sjuneamt.ro, pe portalul posturi.gov.ro  și pe site-ul oficial al Ministerului Sănătății.

